Sokkerklub het hulp nodig | Netwerk24
Sokkerklub het hulp nodig
Die Superstars-sokkerspanne van Bronville wat deur Zana Howard en Bernito Claassen afgerig word, het hulp nodig om hul klub te vestig.
Dié sportklub se doel is om kinders op ’n gesonde manier besig te hou.
Omdat kinders gereeld sonder toesig in die strate sokker speel, is die program ook geskep om kinders veilig te hou en hulle teen misdaad en moontlike ongelukke te beskerm, omdat hulle in die strate sokker spee.
Die betrokke spelers se ouderdomme wissel van 7 tot 14 jaar.
In dié stadium is daar nie sportgeriewe wat die Superstars kan benut nie.
Die spelers benodig ook sportdrag.
“Die spanne sukkel sonder die nodige toerusting,” sê Charlie Brown, hoof van die nasionale Griekwaraad.
“Enige skenking om die sokkerspanne te ondersteun, sal waardeer word.”
Brown verseker dat alle skenkings streng gemonitor sal word.
Belangstellendes wat by die klub betrokke wil raak, kan Brown by 084-222-0717 bel, of ’n e-pos na cb0717@gmail.com stuur.